Daschle: "SAD odustaje od čelne uloge u svijetu" (9/8/01) - 2001-08-09
Čelnik demokrata u Senatu Tom Daschle oštro će kritizirati vanjsku politiku predsjednika Busha
Washington Post jutros javlja da će čelnik demokratske većine u Senatu Tom Daschle danas održati govor, u kojem će oštro kritizirati vanjsku politiku predsjednika Busha. Kako piše , senator Daschle danas će u Međunarodnom centru Woodrow Wilson izjaviti da administracija odustaje od čelne uloge u svijetu povlačenjem iz sporazuma o kontroli naoružanja i drugih sporazuma, te svojom predanošću brzom postavljanju proturaketnog štita. Prema prvoj kopiji govora, senator upozorava da će se, ukoliko se Sjedinjene Države nastave ponašati jednostrano, druge zemlje ispuniti nastalu prazninu, ne nužno u americkom interesu. "Ministar obrane Rumsfeld bliži se roku za izradu plana o transformaciji oružanih snaga" - piše jutros . Kako piše , ministar je jučer razgovarao s vojnim čelništvom o nizu još uvijek neriješenih pitanja, između ostaloga i riziku koje bi predstavljao smanjenje bojne sposobnosti americkih snaga u Europi. Ministar se zalaže za drastično smanjivanje broja vojnika da bi se oslobodila sredstva za nove tehnologije, uključujući postavljanje raketnog štita. javlja o političkom nastupu senatorice iz New Yorka Hillary Rodham Clinton u Miami Beachu. piše: "Još se ne zna hoće li se senatorica kandidirati za predsjednika na sljedećim izborima, no jasno je da ima moć političke zvijezde. Njen govor pred tri tisuće članova sindikata vodoinstalatera bio je popraćen burnim ovacijama." I za kraj - izdvajamo jednu vijest iz . Ovaj bostonski dnevnik donosi članak svojeg izvjestitelja iz Tunisa, koji je posjetio mjesto Matmatu, u kojem je 1976. snimljen prvi nastavak "Zvjezdanih ratova". Kako piše Monitor, u ovom zabačenom selu vodi se žestoka debata o tome - koliko treba naglašavati vezu s popularnom sci-fiction sagom. "Zvjezdani su ratovi" donijeli u selo turizam, koji je zamijenio poljoprivredu kao glavni izvor prihoda, ali je - žale se seljani - doveo i do erozije tradicionalnih kulturnih vrijednosti. Krajem prošle godine u tom kraju snimale su se i scene iz novog nastavka sage "Napada klonova".